Pladsmangel har tidligere været et problem i Skørping Lægehus, men det problem burde være slut nu. Skørping Lægehus flytter nemlig i nye og mere rummelige lokaler. - Vi får travlt, som vi altid har haft det, men måske mindre belastet håber jeg. Nu kan vi alle fire læger være på arbejde fuld tid. Før i tiden måtte vi jo skiftes til at have en dag fri på grund af pladsmangel simpelthen, siger læge Kristian Østergaard. Den nye bygning på Herman Bangs Vej er cirka dobbelt så stor som det gamle lægehus. Lægerne i Skørping forventer, at over 5000 patienter vil besøge konsultationen i løbet af det første år.

Opsummering:
Skørping Lægehus åbner tirsdag i helt nye rammer.